Donderdag, 17 Junie – PvR Geloofsfamilie
Donderdag, 17 Junie
Deernis – Staan op vir ander.
8Praat jý vir dié wat self nie hulle sê mag sê nie, kom op vir die reg van dié wat te gronde gaan; 9praat, en lewer regverdige uitsprake, laat reg geskied aan die armes en ellendiges."
Sommige mense in ons samelewing het nie 'n stem nie en word nie raakgesien nie en word nie erken nie. Kan jy sulke mense erken? Wie in ons samelewing het nie 'n stem nie, word nie gesien nie en word nie erken nie?
Deernis is om hierdie mense raak te sien. Deernis is om na hierdie mense te luister. Deernis om hierdie mense te erken. Hoe kan ons dit prakties doen? Hoe kan ons dit doen vir die mense wat jy in die vorige vraag identifiseer het?
Dink spesifiek aan iemand wat nie 'n stem het, raakgesien word of erken word nie. Hoe en wanneer gaan JY hierdie week vir hulle met deernis 'n stem gee, hulle raaksien en hulle erken? Hoe beplan jy om dit in jou lewe in te bou as 'n waarde?
Staan jy op vir ander? Hoe help dit jou met deernis? Wees eerlik met die Here en vra Hom om vir jou te wys indien daar iets is wat jy nie sien nie.